### Beslutning

Godkendt.

Afbud: Ofelia Olsen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Kirke Helsinge lokalområde søger om frigivelse af midler til halvtag og flagstænger ved i klubhuset.

## Indstillinger

Direktøren indstiller, at ansøgningen imødekommes med en rammebevilling på 43.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Kirke Helsinge lokalområde har 500.000 kr. til rådighed i Få det fikset puljen. Lokalområdet har holdt borgermøde den 27. august 2025, hvor projektet om halvtag og flagstænger blev godkendt.

Der er et stort ønske i lokalområdet om at få opsat overdækning mellem 2 eksisterende halvtage langs klubhusets østlige langside og at få opsat 2 flagstænger ved indkørslen til sportspladsen. Kirke [adresse] står selv for opsætning af halvtaget. Kirke [adresse] aftaler opsætning af flagstænger med kommunen.

Projektet søger om 43.000 kr. ekskl. moms.

*Drift og vedligeholdelse*

Lokalområdet tager sig af fremtidig drift og vedligeholdelse.

*Administrationens bemærkninger*

Projektet opfylder rammerne for anvendelse af puljen. Administrationen støtter op om projektet. Lokalområdet skal søge om byggetilladelse til halvtaget og opsætning af flagstænger skal aftales med administrationen.

## Økonomiske konsekvenser

Kirke Helsinge lokalområde har 500.000 kr. i deres Få det fikset pulje.

Det samlede beløb, der søges om til halvtag og flagstænger udgør 43.000 kr. Hvis projektet godkendes, har [adresse] lokalområde herefter 457.000 kr. til øvrige Få det fikset projekter.

[adresse] bemærkninger er indarbejdet i sagen.

### Sagens forløb

10/12/2025 Økonomiudvalget
Anbefales.

Afbud: Bjarne Sørensen